فیفا ایلین ان یاخشی کیشی فوتبال‌چیسی اؤدولونو، رئال مادریدین کورواسیلی اولدوزو لوکا مودریچ قازاندی.
فیفا طرفین‌دن ۲۰۱۸.جی ایلین ان یاخشیلارینین معینلشدیگی تؤرن، اینگیلتره‌نین باشکندی لندنده دوزنلندی.
فرانس فوتبال درگیسی ایله ۲۰۱۰دان اعتباراً یئریدیلن اورتاقلیغین باشا چاتماسیندان سونرا حیاتا گئچیریله‌ن "ایلین ان یاخشیلاری اؤدوللری"، فیفا طرفین‌دن اوچونجو دفعه وئریلدی.
میلی تیملرین باش مشق‌چی و کاپیتانلاری، مطبوعات نماینده‌لری آراسین‌دان سئچیلمیش بیر قروپ ایله خالقین ایشتیراکی ایله ائدیلن سس‌وئرمه نتیجه‌سین‌ده رئال مادریدین اولدوزو لوکا مودریچ، ایلین ان یاخشی کیشی فوتبال‌چیسی اؤدولونون صاحبی اولدو.
مودریچ، اؤتن مؤوسوم رئال مادریدده اوینایان یوونتوسون پرتغاللی اویون‌چوسو کریستیانو رونالدو و لیورپول‌دان مصرلی محمد صلاحی گئری‌ده قویاراق اؤدولو آلدی.
ایلین قاپی‌چی‌سی اؤدولونو، اؤتن مؤوسوم چلسیده اوینایان رئال مادریدین بلژیکلی اویونچوسو تیبوت کورتویس، ان یاخشی قادین فوتبال‌چی اؤدولونو ایسه آمریکانین اورلاندو پراید کلوبون‌دا فورما گئیین برزیل‌لی مارتا آلدی.
